3. Cariyosipun Tuwan M.P. Scheel kala sèkêtan taun kapêngkêr, wontên baita Inggris lêlayaran saking Aprikah badhe mantuk dhatêng Èngêlan, kapitanipun nama Jenner ing satunggaling dintên têtiyang ingkang wontên ing baita sami sêmbahyang, wontên nyonyahipun kalih sawêg panuju wawrat. Sakawit Kaptin Jenner wau botên katingal, nanging lajêng mêdal jêdhul namung ngangge têlêsan kemawon, asoroh amuk mawi repolpêr, nyonyah kêkalih sami wilujêng. Nanging sapintên ta kagèting manah saha ajrihipun, botên kadosa, wasana sarêng wontên ing nagarinipun sami gadhah anak, kalih pisan rupinipun plêk Kaptin Jenner. Taksih wontên sambêtipun.